CELEX: 62013TN0218
Language: hu
Date: 2013-04-16 00:00:00
Title: T-218/13. sz. ügy: 2013. április 18-án benyújtott kereset — Nutrexpa kontra OHIM — Kraft Foods Italia Intellectual Property (Cuétara Maria ORO)

29.6.2013   
            
            
               HU
            
            
               Az Európai Unió Hivatalos Lapja
            
            
               C 189/26
            
         2013. április 18-án benyújtott kereset — Nutrexpa kontra OHIM — Kraft Foods Italia Intellectual Property (Cuétara Maria ORO)
   (T-218/13. sz. ügy)
   2013/C 189/54
   A keresetlevél nyelve: spanyol
   
      Felek
   
   
      Felperes: Nutrexpa, SL (Barcelona, Spanyolország) (képviselők: J. Grau Mora, M. Ferrándiz Avendaño és Y. Sastre Canet ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Kraft Foods Italia Intellectual Property Srl (Milánó, Olaszország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának az R 2455/2011-1. sz. ügyben 2013. február 11-én hozott azon határozatát, amely elutasította a NUTREXPA által „tartósított, fagyasztott, szárított és befőzött gyümölcsök és zöldségek; dzsemek, lekvárok, kompótok; tejtermékek” (29. osztály), „kávé, tea, kakaó, tápióka, szágó, kávépótlók; lisztek és más gabonakészítmények; kenyér, péksütemények és cukrászsütemények; fagylaltok; méz, melaszszirup; élesztő, sütőporok; fűszeres mártások; fűszerek; kekszek” (30. osztály) tekintetében bejelentett „Cuétara Maria ORO” (ábrás) megjelölés 8 481 863. sz. közösségi védjegybejelentési kérelmét; amelyet ennek következtében az OHIM-nak majd lajstromoznia kell;
            
         
               —
            
            
               az OHIM-ot kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: az 5., 29. és 30. osztályba tartozó árukra vonatkozó, a „Cuétara Maria ORO” szóelemeket tartalmazó ábrás védjegy — 8 481 863. sz. közösségi védjegybejelentés
   
      A felszólalási eljárásban hivatkozott védjegy vagy megjelölés jogosultja: Kraft Foods Italia Intellectual Property Srl
   
      A hivatkozott védjegy vagy megjelölés: a 29. és 30. osztályba tartozó árukra vonatkozó, az „ORO” szóelemet tartalmazó közösségi és nemzeti ábrás védjegyek
   
      A felszólalási osztály határozata: a felszólalási osztály a felszólalásnak részben helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 rendelet 8. cikke (1) bekezdése b) pontjának megsértése.